רייצ'ל גריפית'ס

רייצ'ל אן גריפית'ס AM (באנגלית: Rachel Anne Griffiths; ) היא שחקנית ובמאית קולנוע אוסטרלית. היא החלה את קריירת המשחק שלה בתפקיד משנה בקומדיה האוסטרלית המצליחה "חתונתה של מיוריאל" (1994). היה לה תפקיד לצד ג'וליה רוברטס בקומדיה הרומנטית האמריקאית "החתונה של החבר שלי" (1997), ואחריה גילמה את הילרי די פרה  בסרט "הילרי וג'קי" (1998), שעליו קיבלה מועמדות לפרס האוסקר לשחקנית המשנה הטובה ביותר.

מ-2001 עד 2005, גריפית'ס גילמה את ברנדה צ'נווית' בסדרה "עמוק באדמה" של HBO, עליה זכתה בפרס גלובוס הזהב לשחקנית הטובה ביותר בסדרת דרמה לשנת 2001 ובשתי מועמדויות לפרס אמי. לאחר מכן, משנת 2006 עד 2011, היא כיכבה בתור שרה ווקר  בסדרת הדרמה של ABC "אחים ואחיות", עליה הייתה מועמדת לשני פרסי גלובוס הזהב ולשני פרסי אמי נוספים.

היו לה גם תפקידים בסרטים "שאיפות" (2001), בתפקיד אמו של ג'ורג' יאנג; בדרמה ההיסטורית "כנופיית נד קלי" (2003); בדרמת הריקודים "סטפ אפ" (2006) ובדרמת המלחמה הביוגרפית של מל גיבסון "הסרבן" (2016).

ביוגרפיה 
גריפית'ס נולדה ב-18 בדצמבר 1968 במלבורן, ויקטוריה, אוסטרליה, ובילתה את ילדותה המוקדמת בעיר גולד קוסט, קווינסלנד. היא בתם של אנה ואדוארד מרטין גריפית'ס. יש לה שני אחים גדולים, בן וסמואל.

גריפית'ס למד במכללת Star of the Sea, בית ספר תיכון קתולי לבנות בפרבר ברייטון , מלבורן. לאחר מכן, היא קיבלה תואר ראשון בדרמה וריקוד במכללת ויקטוריה  לאחר שלא התקבלה למכון הלאומי לאמנויות ודרמה  גריפית'ס הצטרפה ל-Woolly Jumpers, קבוצת תיאטרון קהילתית בעיר ג'ילונג. ב-1991 היא כתבה וכיכבה במופע יחיד "Barbie Gets Hip", שהוצג בפסטיבל פרינג' של מלבורן 

את ההשראה להיות שחקנית קיבלה לאחר שצפתה בילדותה במיני-סדרה האמריקאית "שורשים".

קריירה 
הייתה שחקנית מתחילה כשלוהקה לסרט "חתונתה של מיוריאל" (1994) כרונדה, חברתה הנאמנה של מיוריאל. הצלחתו של הסרט קידמה מאוד את הקריירות שלה ושל טוני קולט ששיחקה בו לצידה.

בשנת 1998 היא הייתה מועמדת לפרס אוסקר לשחקנית המשנה הטובה ביותר על תפקידה בסרט "הילרי וג'קי".

בשנת 2001 עלתה לשידור הסדרה האמריקאית "עמוק באדמה" ברשת HBO, בה שיחקה גריפית'ס את ברנדה צ'נווית', מדריכת יוגה ממשפחה בעייתית בכל חמש עונות הסדרה עד שהסתיימה ב-2005. תפקיד זה זיכה אותה בפרס גלובוס הזהב לשחקנית משנה בסדרת טלוויזיה, פרס גילדת שחקני המסך, עוד מועמדות לפרס גלובוס הזהב ושתי מועמדויות לפרס אמי.

משנת 2006 עד לשנת 2011 שיחקה גריפית'ס בסדרת הטלוויזיה האמריקאית "אחים ואחיות" את שרה ווידון (ווקר) במשך 5 עונות ברשת ABC. על תפקידה אף הייתה מועמדת פעמיים לפרס גלובוס הזהב ופעמיים לפרס אמי לשחקנית משנה בסדרת דרמה.

בשנת 2014 הצטרפה לצוות השחקנית בעונה השלישית של סדרת הדרמה-קומית האוסטרלית "House Husbands" בדמותה של בלה קראב.

בשנת 2015, היא עשתה את הופעת הבכורה שלה כבמאית טלוויזיה כאשר ביימה שלושה פרקים מתוך העונה השנייה של דרמת הנעורים האוסטרלית "Nowhere Boys".

בשנת 2016 שיחקה במיני-סדרת הדרמה "ברקודה" ברשת ABC TV האוסטרלית, את דמותה של סמנת'ה טיילור. באותה שנה הופיעה בתפקיד משני בדרמת המלחמה "הסרבן" בבימויו של מל גיבסון, אשר זיכתה אותה במועמדות לפרס AACTA לשחקנית המשנה הטובה ביותר.

בשנת 2017 שיחקה גריפית'ס לצידם של גאי פירס ומרי-לואיז פארקר במיני-סדרה האמריקאית "When We Rise", דוקו-דרמה המתמקדת בזכויות להט"ב, שבה היא מגלמת אחות במהלך מגפת ה-HIV/איידס בארצות הברית.

בשנת 2019 יצאה סרטה הראשון כבמאית "Ride Like a Girl", בו כיכבו טרסה פאלמר וסם ניל.

בשנת 2020 החלה גריפית'ס לככב בסדרה "הפראיות" של אמזון פריים וידאו; בדמותה של גרטשן קליין.

חיים אישיים 
ב-31 בדצמבר 2002 גריפית'ס נישאה לצייר האוסטרלי אנדרו טיילור  בכנסייה של בית הספר התיכון שלה במלבורן. בשנת 2003, לה ולטיילור נולד בן, בנג'ו, ואחריו בת, אדלייד, בשנת 2005. בשנת 2009, היא ילדה את בנה השלישי, קאלם, בלוס אנג'לס; גריפית'ס סבלה מקרע רחמי כאשר ילדה את בנה השלישי. היא בילתה בסך הכל שלושה ימים בניתוח ולאחריו זמן קצר בהתאוששות.

בשנת 2002, גריפית'ס הצהירה שהיא אתאיסטית, עם זאת, בראיון משנת 2015, היא חשפה שהיא קתולית, האמונה שבה היא גדלה. ב-2017 היא התבטאה בעד נישואים חד מיניים באוסטרליה. היא גם תמכה בקמפיין הגלובלי של אמנת הזכויות הבסיסיות של אוקספם. היא מחשיבה את עצמה פמיניסטית.

לאחר שחייתה ועבדה בארצות הברית במשך כמעט עשור בזמן שהופיעה בסדרות "עמוק באדמה" ו"אחים ואחיות", חזרה גריפית'ס לגור במולדתה אוסטרליה ב-2012. גריפית'ס זכתה בפרס לשם כבוד ביום אוסטרליה בשנת 2020.

במהלך הקריירה שלה גילמה דמויות עם מבטאים שונים. כדי לגלם דמויות אלה גריפית' למדה לדבר במבטאים בריטי, אמריקני וולשי.

פילמוגרפיה

קולנוע

טלוויזיה

קישורים חיצוניים

שחקניות קולנוע וטלוויזיה אוסטרליות
שחקניות תיאטרון אוסטרליות
במאיות קולנוע אוסטרליות
פמיניסטיות אוסטרליות
זוכי פרס ACTAA: שחקנית המשנה הטובה
זוכי פרס גלובוס הזהב: טלוויזיה: שחקנית משנה
בוגרות אוניברסיטאות ומכללות
בוגרי אוניברסיטאות ומכללות באוסטרליה
אוסטרליות שנולדו ב-1968
אוסטרלים שנולדו ב-1968